Märt Volmer

Märt Volmer (sündinud 3. juunil 1966 Tallinnas) on Eesti diplomaat ja riigiametnik. 

Ta on lõpetanud Tallinna Mustamäe Gümnaasiumi, Tallinna Ülikooli ja Eesti Diplomaatide Kooli. Rahvusvahelise ärijuhtimise magistrikraadi omandas Volmer EBS-is.Eesti suursaadik andis Taani kuningannale üle volikirja. Postimees, 13. oktoober 2015.

Alates 1993. aastast on Märt Volmer Eesti välisteenistuses, ta on töötanud erinevatel ametikohtadel välisministeeriumis ja Eesti välisesindustes. Aastatel 2004–2008 oli ta Eesti suursaadik Türgis ja Aserbaidžaanis, 2011–2015 peaministri välisnõunik ja 2015–2019 Eesti suursaadik Taanis. 2020. aastast oli ta välisministeeriumi Euroopa küsimuste asekantsler.Välisministeeriumi Euroopa küsimuste asekantslerina alustab tööd Märt Volmer. Välisministeerium, 30. detsember 2019. 2023. aastal sai temast Kultuuriministeeriumi kultuuriväärtuste asekantsler.

Tunnustus
2015 Auleegioni orden (rüütel)

Viited

 Välislingid 
 "AS Matkar süüdistab peakonsulit pettuses" Õhtuleht, 20. mai 1997

Kategooria:Eesti suursaadikud
Kategooria:Tallinna Ülikooli vilistlased
Kategooria:Estonian Business Schooli vilistlased
Kategooria:Auleegioni rüütlid
Kategooria:Sündinud 1966